ສະຫະລັດ ຈະຕິດອາວຸດ ໃຫ້ກັບ ພວກນັກລົບ ຊາວເຄີດ ໃນຊີເຣຍ
ຫລາຍ​ກວ່າ​ເຄິ່ງນຶ່ງ​ ຂອງພວກນັກລົບ SDF ເປັນຊາວເຄີດ ຈະຖືກຕິດອາວຸດ ທີ່ຈຳເປັນ ເພື່ອເອົາຊະນະ ກຸ່ມລັດອິສລາມ ໃນເມືອງ Raqqa ຂອງຊີເຣຍ.
ປະທານາທິບໍດີ ດໍໂນລ ທຣຳ ໄດ້ອະນຸມັດ ໃຫ້ທຳນຽບຫ້າແຈ ຕິດອາວຸດ ໃຫ້ກັບ ກອງກຳລັງປະຊາທິປະໄຕຂອງຊີເຣຍ ຫຼື SDF ຂອງຊາວເຄີດ ອັນເປັນການເຄື່ອນ ໄຫວ ທີ່ຈະເຮັດໃຫ້ ສະຫະລັດ ຂັດແຍ້ງກັບ ເທີກີ ທີ່ເປັນພັນທະມິດໃນອົງການເນໂຕ້ ຫົວໜ້າໂຄສົກ ທຳນຽບຫ້າແຈ ທ່ານ Dana W White ໄດ້ກ່າວໃນວັນອັງຄານວານນີ້ ວ່າ ກຳລັງຂອງຊາວເຄີດ ທີ່ປະກອບເປັນ ຫລາຍກວ່າເຄິ່ງນຶ່ງຂອງພວກນັກລົບ SDF ນັ້ນ ຈະຖືກຕິດອາວຸດ ທ່ານ White ໄດ້ກ່າວອີກວ່າ ອັງກາຣາ ຄັດຄ້ານຕໍ່ການມີຄວາມສຳພັນ ຂອງວໍຊິງຕັນ ກັບ ກອງກຳລັງຊາວເຄີດ ໃນ ຊີເຣຍ ທີ່ກຳລັງຕໍ່ສູ້ ກຸ່ມລັດອິສລາມ ເທີກີ ໂຕ້ຖຽງວ່າ ພວກທະຫານບ້ານຊາວເຄີດ ຈາກກຸ່ມ SDF ທີ່ຮູ້ຈັກກັນໃນຊື່ YPG ນັ້ນ ແມ່ນເປັນກຸ່ມກໍ່ການຮ້າຍ ທີ່ເປັນເຄືອຂ່າຍ ກັບ ກຸ່ມພັກກຳມະກອນເຄີດິສຖານ ຫຼື PKK ທີ່ເປັນກຸ່ມກໍ່ການຮ້າຍ ນອກກົດໝາຍ ທີ່ໄດ້ສູ້ລົບກັບ ລັດຖະບານເທີກີ ມາໄດ້ຫຼາຍປີແລ້ວ ທ່ານໄວ້ ໄດ້ກ່າວວ່າ ທຳນຽບຫ້າແຈ ກ່ຽວກັບຄວາມກັງວົນດ້ານ ຄວາມໝັ້ນຄົງ ຂອງເທີກີ ແລະ ກໍໄດ້ຄ້ຳປະກັນວ່າ ສະຫະລັດ ໝັ້ນໝາຍທີ່ຈະ ທຳນຽບຫ້າແຈ ກ່າວວ່າ ລັດຖະມົນຕີປ້ອງກັນປະເທດ ທ່ານ Jim Mattis ໄດ້ໂອ້ລົມ ກັບ ລັດຖະມົນຕີປ້ອງກັນປະເທດຂອງເທີກີ ທ່ານ Fikri Isik ໂດຍຜ່ານທາງໂທລະສັບ ໃນມື້ນີ້ ຊຶ່ງຜູ້ນຳທັງສອງ ກ່າວຢືນຢັນ ເຖິງການສະໜັບສະໜູນຂອງພວກເພິ່ນ ຕໍ່ການ ມີສັນຕິພາບ ແລະ ສະຖຽນລະພາບ ໃນອີຣັກ ແລະ ຊີເຣຍ ການເຄື່ອນໄຫວດັ່ງກ່າວ ອຳນວຍໃຫ້ ສະຫະລັດ ສະໜັບສະໜູນ ກຸ່ມ SDF ກຸ່ມ YPG ແລະ ກຸ່ມແນວໂຮມ ອາຣັບໃນຊີເຣຍ ທັງໝົດ ຊຶ່ງ ກອງກຳລັງຂອງ ສະຫະລັດ ໄດ້ສະໜັບ ສະໜູນມາໄດ້ຫຼາຍເດືອນແລ້ວ ຢ່າງເປັນການເປີດເຜີຍ